
Către,  
Comisia pentru buget, finanţe şi bănci
AVIZ

asupra propunerii legislative pentru completarea alin.(2) al art. 160 din Legea nr. 571/2003 privind Codul fiscal
(Plx. 436/2015)

În conformitate cu prevederile art. 95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere şi avizare, cu propunerea legislativă pentru completarea alin.(2) al art. 160 din Legea nr. 571/2003 privind Codul fiscal, transmis cu adresa nr. Plx. 436 din  2 iunie 2015  şi înregistrată sub nr.4c-4/310/03.06.2015.


Potrivit prevederilor art.75 alin (1) şi (3) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.


Consiliul Legislativ, cu avizul nr. 266/25.03.2015, a avizat favorabil propunerea legislativă cu observaţii şi propuneri.

Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă pentru completarea alin.(2) al art. 160 din legea nr. 571/2003 privind Codul fiscal în şedinţa din 18.06.2015.
În urma dezbaterilor, membrii comisiei au hotărât cu unanimitate de voturi avizarea negativă a propunerii legislative mai sus menţionată.
 În raport cu obiectul şi conţinutul său, propunerea legislativă face parte din categoria legilor ordinare.
           PREŞEDINTE, 


                       SECRETAR,

         Nini SĂPUNARU

                            Costel ŞOPTICĂ
Consilier, dr. Gabriela  Amalia Ciurea      

